Държавен вестник, бр. 68, 2025 г., стр. 17

БРОЙ  68	
Д Ъ Р Ж А В Е Н  В Е С Т Н И К 	
СТР.  17   
включително риска от загуба и каквато и да е 
форма на кражба или грабеж, от момента на 
приемането им съгласно условията, предвиде­
ни в договора за първоначално подзареждане.
(3) Банките съхраняват евробанкнотите, 
евромонетите, получени в резултат на първо­
начално зареждане, отделно от всички други 
евробанкноти, евромонети, валути и активи. 
Съхранението трябва да бъде в трезори и 
сейфове в съответствие с изискванията на 
Наредба № 8121з-444 на Министерството на 
вътрешните работи и Българската народна 
банка от 3 май 2016 г. за организацията и 
контрола по обезпечаването на сигурността 
на банките и да бъде организирано така, че да 
предотврати повреда, унищожаване, кражба, 
грабеж или преждевременно пускане в обра­
щение преди датата на въвеждане на еврото.
(4) Българската народна банка не носи 
отговорност за изпълнението на задълженията 
на банките по ал. 2 и 3.
Забрана за преждевременно пускане в 
обращение
Чл. 7. (1) Банките гарантират, че първона­
чално заредените евробанкноти и евромонети 
не се пускат в обращение преди датата на 
въвеждане на еврото в Република България.
(2) Банките, включително техните пред­
ставители, ако имат такива, нямат право да 
използват предоставените им при първоначал­
ното зареждане евробанкноти и евромонети 
преди 00:00 ч. на датата на въвеждане на 
еврото в Република България, освен съгласно 
предвиденото в тази наредба.
(3) Банките, включително техните пред­
ставители, ако имат такива, съхраняват 
първоначално заредените евробанкноти 
и евромонети в своите трезори и сейфове 
отделно от други валути и по начин, който 
осигурява тяхното предпазване от повреж­
дане, кражба, грабеж или друга причина за 
преждевременно пускане в обращение.
Дебитиране и кредитиране 
Чл. 8. (1) На датата на въвеждане на ев­
рото БНБ осчетоводява вземане от банка 
под формата на обезпечен безлихвен заем в 
размер на номиналната стойност на получе­
ните от тази банка първоначално заредени 
евробанкноти, евромонети и стартови ком­
плекти с евромонети. 
(2) След датата на въвеждане на еврото, 
при предоставено финансово обезпечение по 
чл. 4, ал. 1, т. 1 – 2, размерът на номиналната 
стойност на получените първоначално заре­
дени евробанкноти, евромонети и стартови 
комплекти с евромонети се дебитира от съ­
ответната сметка на банката за обезпечение 
на три равни части – на датите на сетълмент 
на първата, четвъртата и петата основна опе­
рация по рефинансиране на Евросистемата. 
(3) На датите на сетълмент на първата, 
четвъртата и петата основна операция по 
рефинансиране на Евросистемата след датата 
на въвеждане на еврото:
1. ако обезпечението е по чл. 4, ал. 1, 
т. 1 – 2, БНБ възстановява на банката по 
1/3 от разликата между общия размер на 
предоставеното обезпечение и номиналната 
стойност на получените от банката евро­
банкноти, евромонети и стартови комплекти 
с евромонети; 
2. ако обезпечението е по чл. 4, ал. 1, 
т. 3 – 4, всяка част се освобождава след пла­
щане по сметка на БНБ като централна банка 
в TARGET в размер на 1/3 от стойността на 
получените от банката евробанкноти, евро­
монети и стартови комплекти с евромонети. 
(4) При петата основна операция по ре­
финансиране на Евросистемата БНБ осво­
бождава обезпечението, ако са изпълнени 
следните условия:
1. до датата на въвеждане на еврото БНБ 
не е установила нарушение на договора за 
първоначално зареждане и банката не дължи 
заплащане на такси и неустойки;
2. банката е заплатила всички дължими 
такси и неустойки по договора за първона­
чално зареждане.
Г л а в а  т р е т а
ПОДЗАРЕЖДАНЕ С ЕВРОБАНКНОТИ И 
ЕВРОМОНЕТИ 
Общи условия за извършване на подза­
реждане на евробанкноти и евромонети 
Чл. 9. (1) Банките извършват подзареж­
дане на подзаредени лица с евробанкноти 
и евромонети след сключване на договор за 
подзареждане съгласно условията, посочени 
в тази наредба.
(2) Подзаредените лица нямат право да 
използват предоставените им евробанкноти 
и евромонети преди 00:00 ч. на датата на 
въвеждане на еврото в Република България 
по начин, различен от определения съгласно 
настоящата наредба.
(3) Подзаредените лица са длъжни да 
съхраняват евробанкнотите и евромонетите 
отделно от други евробанкноти и евромонети 
и от всяка друга валута или собственост, които 
съхраняват, за да се избегне тяхното пускане 
в обращение преди датата на въвеждане на 
еврото в Република България. 
(4) Подзаредените лица са длъжни да 
уведомяват съответната банка незабавно за 
всеки случай на пуснати в обращение евро­
банкноти, евромонети и стартови комплекти